wickkiey/tamil-wikipedia-chunked huggingface dataset:
# டோட்டோசான்: ஜன்னலின் அருகே குழந்தை

## டோமோயி பள்ளி

சந்தோசக் கூச்சலிட்டபடி அம்மா! நான் ஸ்கூலுக்குப் போறேன் என்று தினமும் பள்ளியை நோக்கி ஓடும் குழந்தை இங்கு அரிதுதான். அப்படியொரு நிகழ்வு நமக்கு ஆச்சர்யம்தான். பள்ளிக்கு போகமாட்டேன் என அடம்பிடிக்கும் குழந்தைகளை இழுத்து வந்து பள்ளியில்விடும் காட்சி நமக்கு என்றுமே புதிதல்ல.ஏனென்றால் பள்ளிக்கூடங்கள் குழந்தைகளின் எல்லாவித உணர்வுகளையும் புரிந்து கொண்டு செயல்படும் இடமல்ல.குழந்தைகளின் மகிழ்ச்சியை மட்டும் விரும்பும் இடமல்ல.மாறாக பள்ளிக்கூடங்கள் என்பது எதிர்கால சந்தைக்கு ஏற்றாற்போல் உருவாக்கித் தள்ளும் தொழிற்சாலை அது.இந்நிலையிலே இப்படி நமக்கான பள்ளி சார்ந்த அனைத்து கணிப்புகளையும்,கற்பனைகளையும் அடித்து நொறுக்கியதாய் இருந்தது ஜப்பானில் இருந்த டோமோயி ஹாகுன் பள்ளி வெறும் ஐம்பது குழந்தைகளோடு இயங்கிய இந்த டோமோயி பள்ளியானது சுதந்திரம்,மகிழ்ச்சி,வாழ்வோடு இணைந்தக் கற்றல் என்பதை தாண்டி கற்பவர்,கற்பிப்பவரின் சுயமரியாதைக்கும்,விருப்பத்திற்கும் முக்கியத்துவம் தந்த இடமாய் நின்றது . பழைய இரயில் பெட்டிகள்தான் பள்ளியின் வகுப்பறை என்று சொல்லும்போது ஆச்சர்யமும் ஆர்வமும் நம்மைத் தொற்றிக்கொள்ளதான் செய்யும். அங்குதான் டோட்டோசான் என்கிற சிறுமி படிக்கச் சென்றாள்.
# டோட்டோசான்: ஜன்னலின் அருகே குழந்தை

## டோட்டோ-சான்

டோட்டோ-சான் எப்பொழுதுமே துறுதுறுவென இருப்பவள். தன் வீட்டின் பெரியவர்களையும் ஆசிரியர்களையும் எந்நேரமும் கேள்விகளால் துளைப்பவள். நம்மிடம் பேசுவதற்கும், கேட்பதற்கும் ஆயிரம் காரணங்கள் அவளிடம் இருந்தது. எல்லோரிடமும் மிகுந்த அன்பும், மரியாதையும் கொண்டே அணுகுவாள். இப்படிப்பட்டவளைத்தான் பழைய பள்ளியொன்று தகுதியிழப்பு செய்து அவளை வெளியேற்றியது. காரணம், எப்பொழும் கேள்வி கேட்டுக் கொண்டே இருக்கிறாள். வகுப்பறையில் அவளுக்கான சிறிய மேசை ட்ராயரை சர்சர் என்று சத்தமிடும்படி இழுத்து தொந்தரவு செய்கிறாள். வீதி இசைக்கலைஞர்களைக் கண்டால் வகுப்பின் ஜன்னலோரம் அழைத்து அவர்களோடு பேசிக் கொண்டிருக்கிறாள். வகுப்பறையில் இப்படி பல இடையூறுகளை அளித்தபடி இருக்கிறாள் என்று அடுக்கடுக்காய் பல குற்றச்சாட்டுகள்.ஆயினும் அந்த சிறுமி இவை தவறு என்பதையே அறியாதவள். இதனாலே பலநேரங்களில் வகுப்பறையின் ஏதோ ஒரு தவறுக்காக வெளியே நிறுத்தப்பட்டிருந்தவள்.  
இந்த நிலையில் அவள் டோமோயி என்கிற தனது புதிய பள்ளிக்கு செல்கிறாள். பள்ளிக்குள் நுழைகையிலே அவளுக்கு அங்கு எல்லாமும் புதியதாய் படுகிறது. அதிகமான மரங்கள், பூக்கள் என அது சிறிய தோட்டமாய் காட்சியளித்தது. அதைவிட பெரிய ஆச்சர்யம் அவளுக்கு அங்கு காத்திருந்தது. பழைய இரயில் பெட்டிகள் அங்கு சம்பந்தமில்லாமல் நிற்பதாய் அவளுக்குத் தோன்றியது. அந்த பழைய இரயில் பெட்டிகள்தான் வகுப்பறை என்பதை அவளால் நம்பத்தான் முடியவில்லை. இன்னும் எத்தனையோ ஆச்சர்யங்கள் அவளுக்காய் அங்கு காத்திருந்தன.  
டோமோயி பள்ளியின் ஒரு சிறு அறையில் தலைமையாசிரியர் கோபாயாஷியை டோட்டோசான் தன்தாயோடு சேர்ந்து சந்தித்தாள். அவள் வாழ்வில் என்றும் மறக்கமுடியாத அனுபவத்தை அது கொண்டிருந்தது. டோட்டோசானிடம் அன்பாய் பேசிய தலைமையாசிரியர் அதன்பிறகு டோட்டோசான் என்கிற அந்த சிறுமி பேசியதை ஆர்வம் குறையாமல் கேட்டுக்கொண்டே இருந்தார். டோட்டோசான் தனது பழைய பள்ளி அனுபவம், வீட்டின் அனுபவம், இன்னும் சில கேள்விகள் என தனக்கு தோன்றியதையெல்லாம் அந்த முதல் சந்திப்பில் மரியாதைக்குரிய கோபாயாஷிடம் பேசி இருந்தாள். அந்த பேச்சு காலை பள்ளி துவக்கத்திலிருந்து மதிய உணவு நேரம்வரை நீடித்தது. இவ்வளவு பொறுமையாய் தன்பேச்சை யாரும் கேட்டதில்லை என்பதை அவள் அறிவாள்.அன்றிலிருந்தே தலைமையாசிரியர் கோபாயாஷிடம் மிகுந்த மரியாதையையும், அன்பையும் கொண்டிருந்தாள்.
# டோட்டோசான்: ஜன்னலின் அருகே குழந்தை

## கோபாயாஷி என்கிற தலைமையாசிரியர்

கோபாயாஷி குழந்தைகளின் உள்ளம் அறிந்தவராக, பொறுமையும், அன்பும் கொண்டவராக இருந்தார். குழந்தைகள் அனைவரும் உள்ளார்ந்த நல்ல இயல்புகளுடன்தான் பிறக்கிறார்கள். அவர்கள் வளரும் சூழலும் பெரியவர்களின் தாக்கமும் குழந்தைகளின் உள்ளார்ந்த நல்லியல்புகளை சிதைத்துவிடுகின்றன எனத் திடமாய் நம்பியவர் அவர். குழந்தைகள் தங்களது தனித்தன்மையுடன் வளர அனுமதிக்க வேண்டும் எனக்கருதினார்.  
டோமோயி பள்ளியை கோபாயாஷி அவர்கள் குழந்தைகளின் கனவு இல்லம் போலவே அமைத்திருந்தார்.அங்கு படிக்கும் குழந்தைகள் தாங்கள் படிக்கும் நேரத்தையும்,பாடத்தையும் தேர்வு செய்தனர்.அவர்களுக்கு அங்கு எப்படி இருக்க விருப்பமாய் இருக்கிறதோ அப்படியே அங்கு இருக்கலாம்.எந்தவித கடுமையான விதிமுறைகளையும் அங்கு அவர்கள் பின்பற்ற வேண்டியதில்லை.அதனால் அச்சுறுத்தல்களின்றி, அடக்குமுறைகளின்றி அங்குள்ள குழந்தைகள்,குழந்தைகளாகவே வாழ அனுமதிக்கப்பட்டிருந்தது. எல்லாவற்றிலுமே அங்கு சுதந்திரம்தான்.எனவே அங்குள்ள குழந்தைகள் பள்ளியின் நடைமுறைகளில் தங்களை முழுவதுமாய் அற்பணித்துக்கொண்டனர்.ஒவ்வொரு நாளும் ஒவ்வொரு நிமிடமும் அவர்களுக்கு புதுப்புது அனுபவங்கள் கிடைத்துக்கொண்டேயிருந்தன.தங்களது வீடுகளில் தாங்கள் பெற்றுவந்த அனுபவங்களை நெடுநேரம் கூறுமளவிற்கு டோமோயி குழந்தைகளோடு ஒன்றியிருந்தது. கற்றலானது தங்களுக்கு சம்பந்தமில்லாத ஒன்றை திணித்துவிட்டதாய் அவர்கள் அங்கு எதையும் உணரவில்லை. ஒருநாள் அங்கு தோட்டத்தில் வேலை பார்த்த விவசாயி ஒருவர் விவசாயம் பற்றிப் பாடம் நடத்தக் குழந்தைகள் முன் நிற்கின்றார்.இவ்வளவு காலம் அலட்சியமாய்க் கடந்துவந்த விவசாயி ஒருவர் வகுப்பிற்குள் நுழைந்து விவசாயம் குறித்து அனைத்தும் அறிந்தவராய்ப் பாடம் நடத்துகிறார்.அங்குள்ள குழந்தைகள் மனதில் உயர்வாய்ப் பதிகிறார்.இத்தகைய நெகிழ்வுத்தன்மை கொண்டு டோமோயி விளங்கியது. சுதந்திரமான பாடத்திட்டத்தையும் கற்பித்தலையும் கொண்டிருந்தது.  
இவரது மகன் பெயர் டோமோயி. இவனது பெயரிலேயே இப்பள்ளி இயங்கியது<ref>டோட்டோசான்-ஜன்னலில் ஒரு சிறுமி - தமிழில் அ.வள்ளிநாயகம், சொ.பிரபாகரன் - நேஷனல் புக் டிரஸ்ட், இந்தியா - முதற் பதிப்பு 1996<\ref>
# டோட்டோசான்: ஜன்னலின் அருகே குழந்தை

## கடலிலிருந்து கொஞ்சம் மலையிலிருந்து கொஞ்சம்

அப்பள்ளி குழந்தைகளின் மதிய உணவில்கூட கவனம் கொண்டிருந்தது டோமோயி.தங்களது உணவில் குறைவில்லாத சத்துகளை கொண்டிருக்க, பெற்றோர்களிடம் கடலிலிருந்து கொஞ்சம், மலைகளிலிருந்து கொஞ்சம் என்று அறிவுறுத்தப்பட்டது.இதில் ஒன்று குறைவாய் குழந்தைகள் உணவை எடுத்து வந்தாலும் பள்ளியே அத்தகைய உணவுகளை வழங்கி சரிசெய்துகொண்டது.உணவில்கூட ஏற்றத்தாழ்வை கோபாயாஷி விரும்பவில்லை.  
மாலைவேளையில் காலார நடக்கும் வாய்ப்பைப் பெற்றிருந்தனர்.இந்தக் குட்டிக் களப்பயணத்தில் அவர்கள் கற்றுக்கொண்ட அனுபவம் அதிகம்.ஒருநாள் அக்குழந்தைகளுக்கு தைரியப் பரிட்சை ஒன்று வைக்கப்பட்டது.அருகில் இருந்த மண்டபத்திற்குள் இருவர் இருவராக தனியே சென்று வரவேண்டும்.மண்டபத்துக்குள் பேய் வேடமிட்ட சிலகுழந்தைகள் இருப்பார்கள். மண்டபத்திற்குள் முழுவதுமாய் சென்று அழாமல் திரும்பவர்களுக்கு பரிசு.போட்டியில் விருப்பமில்லாதவர்கள்,பயப்படுபவர்கள் மட்டும் விலகிக்கொள்ள அனுமதிக்கப்பட்டது. இந்த துணிச்சலான போட்டியில் பங்குபெற்றவர்களில் சிலர் பாதிவழியிலிருந்து பயந்துகொண்டு திரும்பினர்.சிலர் முழுவதுமாய் சென்று பேயை பார்க்காமலே தனிமை பயத்தில் அலரியடித்துக்கொண்டு ஓடிவந்தனர். இங்கு சில பேய்களும்கூட பயந்து நின்று அழுத கதை எல்லோரையும் சிரிக்கவும்,சிந்திக்கவும் வைத்தது.இந்த தைரியப்பரிட்சை நிகழ்வானது எல்லோரின் மனதிலும் ஆழமாய் என்றுமே பதிந்து நின்றது.  
மேலும் பள்ளியிலே கூடாரம் அமைத்து தங்கியது,பல்வேறு இடங்களுக்கு கூட்டாக சேர்ந்து களப்பயணம் மேற்கொண்டது,விரும்பிய கதைகள் பேசியது, விரும்பியதை பாடி மகிழ்ந்தது,இசையுடன் கூடிய உடற்பயிற்சி,புதுமையான விளையாட்டுகள் என எல்லாமுமே அங்கு படித்தவர்களுக்கு உற்சாகம் குறையாத அனுபவத்தை தந்துவிட்டு நின்றது டோமோயி பள்ளி.
இப்படி எத்தனையோ நல்ல முயற்சிகளைக் கொண்டு குழந்தைகளின் உள்ளங்களை கவரந்துநின்ற இப்பள்ளியானது அங்கு படித்த குழந்தைகளின் மனதில் ஆழமாய்ப் பதிந்து தங்கள் வாழ்நாட்களில் நினைத்து நினைத்து பெருமைப்பட்டுக்கொள்ளும் வகையில் இருந்தது என்றால் அது மிகையல்ல.
இத்தகைய குழந்தைகளின் கனவு பள்ளியனது ஒரு கொடூரமான குண்டுவெடிப்பு ஒன்றில் 1945 இல் தகர்க்கப்பட்டது. இச்செய்தி அறிந்ததும் அங்கு படித்த குழந்தைகள் மட்டுமல்லாமல் அப்பள்ளியின்பால் அக்கறைகொண்ட அனைவரையும் கலங்க வைத்தது.மீளாத் துயரத்திற்கு இட்டுச்சென்றது.
மீண்டும் அதுபோன்ற பள்ளியை தலைமையாசிரியர் கோபாயாஷி துவங்க ஆசைப்பட்டும் அது நிறைவேறாமல்போனது பெரும் வருத்தமளிக்கக்கூடிய ஒன்று.
# டோட்டோசான்: ஜன்னலின் அருகே குழந்தை

## நிறைவு

இத்தகைய பெருமைமிகு டோட்டோசான் என்கிற இப்புத்தகத்தை டோமோயி பள்ளியின் குழந்தையும் பின்னாளில் புகழ்பெற்ற தொலைக்காட்சி தொகுப்பாளினியுமான டெட்சுகோ குரோயாநாகி நமக்காக எழுதி வழங்கினார். இந்நூல் பலநாடுகளின் கல்விமுறைகளில் கற்பித்தலில் பெரும் தாக்கத்தை ஏற்படுத்தியது.
# தேசிய கேட்டல் நாள்

**தேசிய கேட்டல் நாள்** (*National Day of Listening*) என்பது தங்களுடைய குடும்பங்கள், நண்பர்கள் மற்றும் உள்ளுாில் உள்ள பல சமூகங்களை சார்ந்தவர்களின் கதைகளை பதிவு செய்வதற்காகவும் அமொிக்கர்கள் தங்களை உற்சாகப்படுத்துவதற்காகவும் கடைபிடிக்கப்படும் ஒரு நாளாக தேசிய கேட்கும் தினமாக காெண்டாடப்படுகிறது. **ஸ்டோாி காப்ஸ்** என்ற அமைப்பின் மூலமாக 2008-ல் முதன் முதலில் இஃது அறிமுகப்படுத்தப்பட்டது. இந்நிகழ்வின் மூலமாக மக்கள் தங்கள் குடும்ப உறுப்பினர்களுடன் அதிகமான நேரம் இருப்பதற்கு இஃது உதவிபுரிகிறது.  
**கறுப்பு வெள்ளி** என்ற நாளுக்கு மாற்றாக இந்நாள் கடைபிடிக்கப்படுகிறது. ஜனாதிபதி ஜாா்ஜ் டபுள்யு புஷ் மற்றும் அவரது மனைவியும் தேசிய கேட்டல் தினத்தின் ஒரு பகுதியாக அவருடைய சகோதாி டோரதி புஷ் கோச்சினால் பேட்டி காணப்பட்டார். இதன் ஒரு பகுதியாக 2008 ஆம் ஆண்டில் பல்லாயிரக்கணக்கான அமொிக்கர்கள் ஒருவரையொருவர் செவ்வி கண்டனர்.  
தேசிய பொது வானொலி நிருபர்களான ஸ்க்காட் சைமன், லியென் ஹேன்சன், ஸ்டீவ் இன்ஸ்பிப் ரெனீ மான்டனே, ஃபிராங்க் டெ போர்ட், சூசன் ஸ்டேம்பர்க் மற்றும் நோவா ஆடம்ஸ் ஆகியோா் நேர்காணல் செய்யப்பட்னர். இந்நிகழ்வானது வானொலியில் ஒளிபரப்பப்பட்டது. தேசிய கேட்டல் தினத்தன்று யாரை நேர்காணல் காண்பது எந்த வகையான பேட்டி வடிவத்தை பயன்படுத்தலாம் என்பதற்கான எவ்விதமான நிபந்தனைகளும் இல்லை. வகுப்பறை மற்றும் நூலகத்தில் கேட்கும் தேசிய தினத்தை இணைத்துக் கொள்ள ஆசிாியர்கள் மற்றும் நூலகர்களுக்கு உதவ பல்வேறு வழிகாட்டிகள் உள்ளன.
# தேசிய கேட்டல் நாள்

## வெளியிணைப்புகள்

- National Day of Listening website
- National Day of Listening FAQs
- Do-It-Yourself Resources
- NPR's National Day of Listening page
- Voice of America article about the National Day of Listening
- USA Today article about the National Day of Listening
- Boston Globe article about the National Day of Listening
- Information about the National Day of Listening from The Atlantic Philanthropies
- StoryCorps book *Listening Is an Act of Love*
# மயங்கொலிச் சொற்கள்

**மயங்கொலிச் சொற்கள்** என்பன தமிழில் கிட்டத்தட்ட ஒன்றே போன்ற ஒலிப்பினைக் கொண்டவைகளாகவும், முற்றிலும் வேறுபட்ட பொருள் கொண்டவைகளாகவும் காணப்படும். இவ்வகையான சொற்கள் ஒலிப்பின் போது நுண்ணிய வேறுபாடுகளை மட்டுமே கொண்டிருப்பதால் எது சரி, எது தவறு என மயங்க வைப்பவைகளாக இருக்கும். அதனாலேயே இவை மயங்கொலிச் சொற்கள் என்றழைக்கப்படுகின்றன.
# மயங்கொலிச் சொற்கள்

## உச்சரிப்பு முறைகள்

### ல-ள ஒலிப்பு முறை

'ல' என்ற எழுத்தை மேல்நோக்கிய 'லகரம்' என அழைக்கிறோம். இவ்வெழுத்தை ஒலிக்கும் போது நுனிநாக்கு முன்பல்வரிசைக்கு மேல் உள்ள அண்ணத்தழைக்கிறோம். இவ்வெழுத்தை ஒலிக்கும் போது நாக்கு மேலண்ணத்தின் மையப்பகுதியைத் தொட்டு ஒலிக்க வேண்டும். 'ழகரமும்' 'ளகரமும்' ஒரே இடத்தில் நாக்கைத் தொட்டு உச்சரிப்பதால் ஒலிக்கப்படுகின்றன.  
ண-ந-ன ஒலிப்பு முறை  
'ண' என்ற எழுத்தை 'டண்ணகரம்' என அழைக்கிறோம். இவ்வெழுத்தை ஒலிக்கும் போது நாக்கு மேலண்ணத்தின் மையப்பகுதியைத் தொட்டு ஒலிக்க வேண்டும். 'டகரமும்' 'ணகரமும்' ஒரே இடத்தில் நாக்கைத் தொட்டு உச்சரிப்பதால் ஒலிக்கப்படுகின்றன.  
'ந' என்ற எழுத்தை 'தந்நகரம்' என அழைக்கிறோம். இவ்வெழுத்தை ஒலிக்கும் போது நாக்கு அண்பல்லைத்தொட்டு ஒலிக்க வேண்டும். 'தகரமும்' 'நகரமும்' ஒரே இடத்தில் நாக்கைத் தொட்டு உச்சரிப்பதால் ஒலிக்கப்படுகின்றன.  
'ன' என்ற எழுத்தை 'றன்னகரம்' என அழைக்கிறோம். இவ்வெழுத்தை ஒலிக்கும் போது நாக்கு மேலண்ணத்தின் நடுப்பகுதியைத் தொட்டு ஒலிக்க வேண்டும். 'றகரமும்' 'னகரமும்' ஒரே இடத்தில் நாக்கைத் தொட்டு உச்சரிப்பதால் ஒலிக்கப்படுகின்றன.
# மயங்கொலிச் சொற்கள்

## உச்சரிப்பு முறைகள்

### ர-ற ஒலிப்பு முறை

'ர' என்ற எழுத்தை இடையின 'ரகரம்' என அழைக்கிறோம். இவ்வெழுத்தை ஒலிக்கும் போது நாக்கு மேலண்ணத்தைத் தொட்டு வருடுவதால் ஒலிக்கலாம்.  
'ற' என்ற எழுத்தை வல்லின 'றகரம்' என அழைக்கிறோம். இவ்வெழுத்தை ஒலிக்கும் போது நாக்கு மேலண்ணத்தின் மையப்பகுதியை உரசுவதால் ஒலிக்கலாம்.
# மயங்கொலிச் சொற்கள்

## தமிழில் உள்ள மயங்கொலிச் சொற்கள்

### ல, ழ, ள பொருள் வேறுபாடு
-
- வலை - மீன் முதலியன பிடிக்கும் ஒரு கருவி
- வழை - சுரபுன்னை, புதுமை, இளமை
- வளை - கை வளையல், எலி வளை
-
- வல் - வலிமை, விரைவு, திறமை
- வள் - ஒலிக்குறிப்புச் சொல்
-
- வல்லம் - வாழை, ஓர் ஊர்
- வள்ளம் - மரக்கலம், படகு, அளவு, தொன்னை
-
- வல்லி - பூமி, பெண், பிரிதல், படர் கொடி
- வள்ளி - வள்ளியம்மை, ஆபரணம், சந்திரன்
-
- வலு - வலிமை, பலம், பற்று
- வழு - குற்றம், தவறு, பழிப்புரை, கேடு
- வளு - இளமை, இளைய
-
- வாலி - கிஷ்கிந்தை அரசன் (இராமாயணம்)
- வாழி - வாழ்க (எனவாழ்த்துதல்)
- வாளி - அன்பு, வட்ட வாள், வீரன், ஒரு காதணி
-
- வாலை - இளம்பெண், திராவகம் வடிக்கும் பாத்திரம், ஒரு சக்தி
- வாழை - வாழைமரம்
- வாளை - வாளை மீன்
-
- வால் - விலங்குகளின் ஓர் உறுப்பு
- வாழ் - வாழ்வாயாக (என்று வாழ்த்துதல்)
- வாள் - போர்வாள், நீண்டகத்தி
-
- விலா - விலா எலும்பு
- விழா - திருவிழா, கொண்டாட்டம்
- விளா - இளமை, வெண்மை, நிணம்
-
- விழி - கண், கருவிழி
- விளி - கூப்பிடு, அழை, ஏழிசையில் ஒன்று
-
- விலை - மதிப்பு, விலைக்கு விற்றல்
- விழை - விரும்பு, ஆசைப்படு
- விளை - ஒரு மீன்வகை, விளைவி (விளைச்சல்)
-
- விலக்கு - விலக்கி விடு, தவிர்
- விளக்கு - விளக்கமாகச் சொல், தீபம்
-
- விலங்கு - பூட்டு, கை, கைகளைப் பிணிக்கும் கருவி, மிருகம்
- விளங்கு - திகழ் (திகழ்தல்), சிற்றரத்தை (மூலிகை வகை)
-
- வெல்லம் - சக்கரைக்கட்டி, கருப்பட்டி
- வெள்ளம் - மிதமிஞ்சிய நீர்பெருக்கு
-
- வேலம் - வேலமரம், தோட்டம்
- வேழம் - யானை, கரும்பு, மூங்கில்
-
- வேல் - வேலாயுதம்
- வேள் - வேளிர் குலத்தவன், மன்மதன், ஆசை
-
- வேலை - பணி, கடல்
- வேளை - பொழுது, நேரம், ஒருவகைக் கீரை
# மயங்கொலிச் சொற்கள்

## தமிழில் உள்ள மயங்கொலிச் சொற்கள்

### ர, ற பொருள் வேறுபாடு
-
- பரட்டை - பரட்டைத்தலை
- பறட்டை - செழிப்பற்றது
-
- பரதி - கூத்தாடுபவன்
- பறதி - அவசரம், பறத்தல்
-
- பரத்தல் - அலமறுதல், மிகுதல்
- பறத்தல் - பறந்துசெல்லல்
-
- பரம்பு - வயலை சமப்படுத்தும் பலகை
- பறம்பு - பாரியின் மலை
-
- பரல் - விதை, பருக்கைக்கல்
- பறல் - பறவை
-
- பரவை - கடல், ஆடல், பரப்பு
- பறவை - பறப்பவை, ஒரு நோய்
-
- பரி- குதிரை, பெருமை, விரைவு, செலவு, சுமை, மிகுதி
- பறி - பறித்தல், கொள்ளை, பொன், வலை, உடம்பு, ஓலைப்பாய்
-
- பரித்தல் - காத்தல், ஓடுதல், தாங்குதல், சுமத்தல், சூழ்தல், தரித்தல்,
- பறித்தல் - பிடுங்குதல்
-
- பரிவு - அன்பு, துன்பம், இரக்கம்
- பறிவு - கழிவு, அதிர்தல்
-
- பருகு - குடி, அருந்து
- பறுகு - பறட்டை, அன்பு, பக்குவம்
-
- பரை - சிவசக்தி
- பறை - இசைக்கருவி, இறகு, வாத்தியம், பறவை, சொல்
-
- பாரை - கடப்பாரை
- பாறை - கற்பாறை
-
- பிரை - உறைமோர், பயன்
- பிறை - பிறைச்சந்திரன்
-
- பீரு - புருவம், அச்சமுள்ளோன்
- பீறு - கிழிவு
-
- புரம் - மாடம், கோயில், இராஜதானி, ஊர், முன், மேல்மாடம், ஒரு நகரம்
- புறம் - இடம், வரியில்லா நிலம், பக்கம், வெளி, பின்புறம், முதுகு
-
- புரவு - கொடை, நிலம், செழுமை, காத்தல், அரசர், கப்பம், ஆற்றுநீர் பாயும் நிலம்
- புறவு - காடு, புறா
-
- பெருக்கல் - நிறைத்தல், மிகுத்தல், நிரப்புதல், அதிகப்படுத்தல், மிகுவித்தல்
- பெறுக்கல் - அரிசி, மிகுத்தல்
-
- பொரி - நெற்பொரி, பொரிதல்
- பொறி - தீப்பொறி, அறிவு, எழுந்து, வரிவண்டு
-
- பொரித்தல் - வறுத்தல், குஞ்சு பொரித்தல்
- பொறித்தல் - எழுதுதல், தீட்டுதல், பதித்தல், அடையாளமாக வைத்தல்
-
- பொருப்பு - மலை, பக்கமலை
- பொறுப்பு - பாரம், பொறுமை
-
- பொரு - போர்
- பொறு - பொறுத்திரு
-
- மரத்தல் - விறைத்தல்
- மறத்தல் - மறதி, நினைவின்மை
-
- மரம் - தாவர வகை, மூலிகை, மரக்கலம், பறைவகை
- மறம் - வீரம், போர், சினம், மாறுபாடு, கொலை, பாவம், வலி, கொடுமை, மயக்கம்
-
- மரி - விலங்குகளின் குட்டி
- மறி - தடை செய்
-
- மரித்தல் - இறத்தல், சாதல்
- மறித்தல் - தடுத்தல், திரும்புதல், அழித்தல்.
-
- மரை - மான்
- மறை - வேதம் (எ.கா:- அறம் பொருள், இன்பம் வீடு என்கிற நால் வேதங்கள்)
-
- மரு - மலை, பாலைநிலம், மணவிருந்து, நீரில்லா இடம், மருக்கொழுந்து
- மறு - குற்றம், மச்சம், எதிர், வேறு, அடையாளம்
-
- மருப்பு - கொம்பு, யானைத் தந்தம், யாழ்த்தண்டு
- மறுப்பு - எதிர்ப்பு
-
- மருகு - வாசனை தாவரம்
- மறுகு - சிறியதெரு
-
- மாரன் - மன்மதன், காமன்
- மாறன் - பாண்டியன், சடகோபாழ்வார்
-
- முரி - பாலைநிலம், நொய், சிதைவு
- முறி - ஒடி, பத்திரம், தளிர், எழுது, துண்டு
-
- முருக்குதல் - அழித்தல், உருக்குதல்
- முறுக்குதல் - சுழற்றுதல், திரித்தல்
-
- வரம் - இறைவன் கொடுப்பது, வேண்டும் பொருள், தெய்வ ஈகை, மேன்மை, விருப்பம்
- வறம் - வற்றுதல், வறட்சி, பஞ்சம், நீரின்மை, வறுமை, வெம்மை
-
- வரவு - வருமானம், வழி
- வறவு - கஞ்சி
-
- வரப்பு - எல்லை, வரம்பு
- வறப்பு - வறட்சி, வறுமை, வற்றுதல்
-
- விரகு - விவேகம், உபாயம், உற்சாகம், புத்தி, கபடம்
- விறகு - எரிகட்டை
-
- விரலி - மஞ்சள்
- விறலி - மெய்ப்பாடு தோன்ற ஆடிப்பாடும் பெண், 16 வயதினள்
-
- விரல் - மனித உடலில் உள்ள உறுப்பு
- விறல் - பெருமை, வீரம், வெற்றி, மிகுதி, வலி.
-
- விராய் - விறகு
- விறாய் - செருக்கு, இறுமாப்பு
-
- வெரு - அச்சம்
- வெறு - வெறுத்துவிடு
-
- வெரல் - மூங்கில்
- வெறல் - வெல்லுதல், வெற்றி கொள்ளல்
-
- விரை - விரைந்துசெல்
- விறை - மரத்துப்போ(தல்)
# ஈ. கோதண்டம்

**ஏ. கோதண்டம்** (*E. Kothandam*) ஓர் இந்திய அரசியல்வாதியும், தமிழ்நாடு முன்னாள் சட்டமன்ற உறுப்பினரும் ஆவார். இவர் திருப்பெரும்புதூர் சட்டமன்றத் தொகுதியில் 1989 மற்றும் 1996ல் நடந்த தேர்தல்களில் திராவிட முன்னேற்றக் கழகத்தின் சார்பாகப் போட்டியிட்டு வெற்றிபெற்றார். இத்தொகுதி பட்டியல் சாதியினர் மற்றும் பட்டியல் பழங்குடியினருக்கும்என்று ஒதுக்கப்பட்ட தனித்தொகுதியாகும். கோதண்டம் 2024-ஆம் ஆ்ண்டு நவம்பர் 12-ஆம் நாள் உடல்நலக்குறைவின் காரணமாக தனது 86-ஆவது வயதில் காலமானார்.
# ஆர். பெருமாள்

**ஆர். பெருமாள்** (*R. Perumal*) ஓர் இந்திய அரசியல்வாதி. இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் அனைத்திந்திய அண்ணா திராவிட முன்னேற்றக் கழகம் கட்சி சார்பாக திருப்பெரும்புதூர் சட்டமன்றத் தொகுதியில்நடைபெற்ற2011 சட்டமன்றத் தேர்தலில் போட்டியிட்டு வெற்றிபெற்று தமிழ்நாட்டின் பதினான்காவதுசட்டமன்றத்தின்உறுப்பினர் ஆனார்.  
2016 தேர்தலில்<nowiki/>இல் கே. பழனி என்பவரால் இத்தொகுதி கைப்பற்றப்பட்டது.
# அக்கல்கோட் அரசு

**அக்கல்கோட் அரசு** (Akkalkot State) பிரித்தானிய இந்தியாவின் ஆட்சியில் சுதேச சமஸ்தானமாக விளங்கியது.
அக்கல்கோட் இராச்சியத்தை சத்ரபதி சிவாஜி பிறந்த மராத்திய போன்சலே வம்சத்தினர் 1708 முதல் 1948 முடிய ஆண்டனர். இவ்விராச்சியம் பம்பாய் மாகாணம் மற்றும் ஐதராபாத் இராச்சியத்தின் எல்லையில் தற்கால சோலாப்பூர் மாவட்டத்தில் அமைந்திருந்தது. இவ்விராச்சியத்தின் தலைநகரம் அக்கல்கோட் நகரம் ஆகும்.  
1290 சதுர கிலோ மீட்டர் பரப்பு கொண்ட அக்கல்கோட் இராச்சியத்தின், 1901ஆம் ஆண்டின் மக்கள் தொகை கணக்கெடுப்பின் படி, மொத்த மக்கள் தொகை 82,047 ஆகும். அக்கல்கோட் நகரத்தின் மக்கள் தொகை 8,348 ஆகும். இந்த இராச்சியத்தின் ஆண்டு வருவாய் ரூபாய் 26,586ல், ரூபாய் 1,000 பிரித்தானிய இந்தியா அரசுக்கு ஆண்டு தோறும் கப்பம் செலுத்தப்பட்டது.
# அக்கல்கோட் அரசு

## வரலாறு

1708ல், போன்சலே வம்சத்தின் மராத்தியப் பேரரசர் சாகுஜியின் தத்துப் பிள்ளையான ரானோஜி போன்சலே என்பவரின் வழித்தோன்றல்கள் அக்கல்கோட் இராச்சியத்தை ஆண்டனர். பின்னர் சதாரா அரசிற்கு அடங்கிய சிற்றரசாக அக்கல்கோட் இராச்சியம் விளங்கியது. அக்கல்கோட் அரசு, 1848 முதல் பிரித்தானிய இந்தியா ஆட்சிக்கு அடங்கிய சுதேச சமஸ்தானமாக 1947 முடிய விளங்கியது. 1947ல் இந்திய விடுதலைக்குப் பின்னர் 1948ல் இந்தியாவின் பம்பாய் மாகாணத்துடன் இணைக்கப்பட்டது.
# அக்கல்கோட் அரசு

## வரலாறு

### அக்கல்கோட் ஆட்சியாளர்கள்

1. 1712-1760 முதலாம் பாதேசிங் ராஜே போன்சலே (ரானோஜியின் மகன்)
1. 1760-1789 முதலாம் சாகாஜி
1. 1789-1822 இரண்டாம் பாதேசிங் ராஜே போன்சலே
1. 1822-1823 முதலாம் மலோஜி (பாபா சாகிப்) ராஜே போன்சலே
1. 1823-1857 இரண்டாம் சாகாஜி (அப்பா சாகிப்) ராஜே போன்சலே
1. 1857-1870 இரண்டாம் மலோஜி (பூவா சாகிப்) ராஜே போன்சலே
1. 1870-1896 மூன்றாம் சாகாஜி (பாபா சாகிப்) ராஜே போன்சலே
1. 1896-1923 கேப்டன் மூன்றாம் பாதேசிங் ராஜே போன்சலே
1. 1923-1952 விஜயசிங்ராவ் பாதேசிங்ராவ் மூன்றாம் ராஜே போன்சலே
# அக்கல்கோட் அரசு

## இதனையும் காண்க

- அக்கல்கோட்
- போன்சலே
- மராத்திய அரச குலங்கள் மற்றும் அரசுகள் பட்டியல்
- இந்திய மன்னராட்சி அரசுகளின் பட்டியல்
# சி. ஆறுமுகம்

**சி. ஆறுமுகம்** (*C. Arumugam*)(1 ஏப்ரல் 1927-2 சூன் 2005) என்பவர் **மதுராந்தகத்தார்** என்ற பெயரால் பிரபலமானவர். இவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் செங்கல்பட்டு மாவட்டம், செய்யூர் வட்டம், கொடூர் கிராமத்தில் 1927ல் ஏழை விவசாய குடும்பத்தில் பிறந்தார். இவர் திராவிட முன்னேற்றக் கழகத்தின் நிறுவன உறுப்பினர் ஆவார். செங்கை அண்ணா மாவட்டத்தில் பேரறிஞர் அண்ணா<nowiki/>வுடன் பொதுக்குழு உறுப்பினராக இருந்தார். இவர் திமுக சார்பாக மதுராந்தகம் சட்டமன்றத் தொகுதியில், 1971, 1977, 1984 சட்டமன்றத் தேர்தல்களில், போட்டியிட்டு வெற்றிபெற்றார்.  
**1984** நடந்த சட்டமன்ற தேர்தலில் **90** பேரை எதிர்த்து நின்று மிகக் கடுமையாக போராடி வெற்றி பெற்றவர். பின்னர் தலைவரின் ஆணை ஏற்று, இந்திய அரசியலமைப்புச்சட்டத்தை எரித்து தன் சட்டமன்ற உறுப்பினர் பதவியை இழந்தார்.
# சி. ஆறுமுகம்

## இறப்பு

செ. ஆறுமுகம் 2005ஆம் ஆண்டு சூன் மாதம் 2ஆம் தேதி அன்று இயற்கை எய்தினார்.
# மகிடாசூரன்

**மகிஷாசூரன் (மகிடாசூரன்)** (Mahishasura) தேவர்களின் எதிரிகளான அசுர குலத்தினன் ஆவார். எருமையை வாகனமாகக் கொண்ட மகிஷாசூரனின் குலகுரு சுக்கிராச்சாரி ஆவார். புராணங்களில் குறிப்பாக **தேவி மகாத்மியம்** எனும் புராண நூலில் மகிஷாசூரனின் வீரமும், வீழ்ச்சியும் பல இடங்களில் குறிப்பிடப்பட்டுள்ளது. கடுந்தவம் நோற்று பிரம்மனிடம் ஒரு பெண்ணால் மட்டுமே தனக்கு இறப்பு நேர வேண்டும் என்ற வரத்தை பெற்ற மகிஷாசூரன், தொடர்ந்து இந்திரன் உள்ளிட்ட அனைத்து தேவர்களையும், முனிவர்களையும் கொடுமைப் படுத்துகிறான். தேவர்கள் மற்றும் முனிவர்களின் வேண்டுதலுக்கு இணங்க, பார்வதி தேவி துர்க்கையாக அவதரித்து மகிஷாசூரனை வீழ்த்தியதாக புராணங்கள் கூறுகின்றன. மகிஷாசூரனை வீழ்த்தியதால் துர்க்கைக்கு **மகிஷாசூரமர்தினி** எனும் சிறப்புப் பெயராயிற்று.  
மகிஷாசூரனை துர்க்கை வீழ்த்திய கதைகள் பௌத்த மற்றும் சமண சாத்திரங்களிலும் உள்ளது.  
மகிஷாசூரன் ஆண்ட இராச்சியத்தின் பெயர் மகிசா இராச்சியம் ஆகும்.
# மகிடாசூரன்

## தோற்றம்

அரக்கர்குல தலைவன் ரம்பா ஒரு எருமையை மணம் முடித்து அவர்களிருவருக்கும் பிறந்த குழந்தையே மகிஷாசுரன் ஆவான். ஆணவம் தலைக்கேறிய காரணத்தால் தேவர்கள் மீது அவன் படையெடுக்க அவனை துர்காதேவி வதம் செய்தாள். மகிஷாசுரனை அழித்ததால் துர்க்கை, மகிஷாசுர மர்த்தினி என்று அழைக்கப்படுகிறாள்.
# மகிடாசூரன்

## திருவிழாக்கள்

மகிஷாசூரனை வதைத்த துர்க்கையை போற்றும் விதமாக மேற்கு வங்காளத்தில் துர்கா பூஜை எனும் பெயரில் ஒன்பது நாள் திருவிழா சிறப்பாகக் கொண்டாடப்படுகிறது. கர்நாடகாவின் மைசூரில் தசரா எனும் பெயரில் ஒன்பது நாள் திருவிழா கொண்டாடப்படுகிறது.  
தமிழ்நாட்டின் தூத்துக்குடி மாவட்டம், உடன்குடி ஊராட்சி ஒன்றியத்தில் உள்ள குலசேகரன்பட்டினம் ஊரில் ஒன்பது நாள் தசரா திருவிழா நவராத்திரியின் போது வெகு சிறப்பாகக் கொண்டாடப்படுகிறது.
# மகிடாசூரன்

## மகிஷாசூரனின் தங்கை

கேரளாவில் மகிஷாசூரனின் தங்கையாக **மகிஷி** என்ற அசுரப் பெண் கருதப்படுகிறாள். மகிஷாசூரனின் மறைவிற்குப் பின் தேவர்களுக்கு எதிராக போரிட்ட மகிஷியைப் போரில் அய்யப்பன் வென்று கொன்றதாக சபரிமலை தல புராணத்தில் கூறப்படுகிறது.
# லால்ஜி சிங்

**லால்ஜி சிங்** (*Lalji Singh*, பிறப்பு: 5 சூலை 1947) ஓர் இந்திய விலங்கியலாளர். இந்தியாவின் தலைசிறந்த டிஎன்ஏ கைரேகைத் தொழில்நுட்பத்தில் சிறந்து விளங்கியவர். இவர் "இந்திய டிஎன்ஏ கைரேகை தொழில்நுட்பத்தின் தந்தை" என்று அழைக்கப்படுகிறார். மேலும் இவர் மூலக்கூறு அடிப்படையில் பாலினம் திட்டமிடுதல், வனவிலங்கு பாதுகாப்பு ஆய்வுத்துறை மற்றும் பரிணாம வளர்ச்சி மற்றும் புலம்பெயர்வு மனிதர்கள் போன்ற பல துறைகளில் ஆய்வுகள் மேற்கொண்டுள்ளார்.
# லால்ஜி சிங்

### பணி

இவர் பனாரஸ் இந்து பல்கலைக்கழகத்தில் 25 ஆவது துணைவேந்தராக பணியாற்றினார். பனாரஸ் இந்து பல்கலைக்கழகத்தில் உள்ள இந்திய தொழில்நுட்பக் கழகத்தின் ஆட்சிக்குழு தலைவராக ஆகஸ்ட் 2011 முதல் ஆகஸ்ட் 2014 வரையிலும், உயிரணு மற்றும் மூலக்கூறு உயிரியல் மையத்தின் (Centre for Cellular and Molecular Biology, CCMB) தலைவராக 1998 முதல் 2009 வரை பதவி வகித்தார். இவருடைய முனைவர் பட்ட ஆய்வு அறிக்கையானது “குரோமோசோமா” எனும் அறிவியல் ஆய்விதழில் வெளியிடப்பட்டது.
# லால்ஜி சிங்

## விருதுகள்

- இந்திய தேசிய அறிவியல் கழகத்தின் இளம் அறிவியலாளருக்கான விருது இவருக்கு 1974 ஆம் ஆண்டில் வழங்கப்பட்டது.
# எஸ். டி. உக்கம்சந்த்

**எஸ். டி. உக்கம்சந்த்** (*S. D. Ugamchand*) என்பவர் ஓர் இந்திய அரசியல்வாதியும், தமிழ்நாடு சட்டமன்றத்தின் முன்னாள் உறுப்பினரும் ஆவார். இவர் தன் அரசியல் வாழ்வை முதலில் இந்திய தேசிய காங்கிரசு கட்சியில் துவக்கினார். 1980 நாடாளுமன்றத் தேர்தலில் போட்டியிட வாய்ப்பு கிடைக்காத அதிருப்தியில் அதிமுகவில் இணைந்தார். பின்னர் அதே ஆண்டு 1980 தமிழக சட்டமன்றத் தேர்தலில் அனைத்திந்திய அண்ணா திராவிட முன்னேற்றக் கழகம் கட்சி சார்பாக மதுராந்தகம் தொகுதியில் போட்டியிட்டு வென்றார். எம்ஜிஆர் மறைவுக்குப் பிறகு அதிமுகவின் ஜெயலலிதா அணியில் இருந்தார். 1989 சட்டப்பேரவைத் தேர்தலில் அதிமுக - ஜெயலலிதா அணியில் மதுராந்தகம் தொகுதியில் சேவல் சின்னத்தில் போட்டியிட்டு வெற்றி பெற்றார்.. பின்னர் அதிமுகவுடன் ஏற்பட்ட கருத்து வேறுபாடு காரணமாக, 1996ஆம் ஆண்டு திமுகவில் இணைந்தார். தமிழ்நாடு குடிநீர் வடிகால் வாரியத்தின் தலைவர் பதவியை 3 முறை வகித்தவர். திமுகவின் சிறுபான்மையினர் நல உரிமைப் பிரிவின் மாநில தலைவராக இருந்து வந்தார். இவர் சூலை 11, 2018 அன்று இரவு திடீரென்று ஏற்பட்ட மாரடைப்பால் இவர் உயிரிழந்தார்.
# அக்கல்கோட்

**அக்கல்கோட்** (Akkalkot) இந்தியாவின் மகாராட்டிரா மாநிலத்தின் சோலாப்பூர் மாவட்டத்தில் 21 உறுப்பினர்கள் கொண்ட நகராட்சியும் மற்றும் அக்கல்கோட் தாலுகாவின் நிர்வாகத் தலைமையிடமாகும். சோலாப்பூர் நகரத்திலிருந்து 40 கிலோ மீட்டர் தொலைவில் உள்ள அக்கல்கோட் நகரம், மகாராட்டிரா மற்றும் கர்நாடகா மாநிலங்களின் எல்லைப் பகுதியில் அமைந்துள்ளது.
# அக்கல்கோட்

## மக்கள் தொகையில்

2011-ஆம் ஆண்டின் மக்கள் தொகை கணக்கெடுப்பின் படி, அக்கல்கோட் நகரத்தின் மொத்த மக்கள் தொகை 40,103 ஆகும். அதில் ஆண்கள் 20,051 ஆகவும்; பெண்கள் 20,052 ஆகவும் உள்ளனர். ஆறு வயதிற்குட்பட்டோர் 5315 (13.25%) ஆக உள்ளனர். சராசரி எழுத்தறிவு 76.09 % ஆக உள்ளது. அதில் ஆண்களின் எழுத்தறிவு 84.58% ஆகவும்; பெண்களின் எழுத்தறிவு 67.70% ஆகவும் உள்ளது. பாலின விகிதம் 1000 ஆண்களுக்கு, பெண்கள் 929 வீதம் உள்ளனர்.
# அக்கல்கோட்

## மக்கள் தொகையில்

### சமயம்

மொத்த மக்கள் தொகையில் இந்துக்கள் 68.63% ஆகவும்; இசுலாமியர்கள் 29.69% ஆகவும்; சீக்கியர்கள் 0.01% ஆகவும்; பௌத்தர்கள் 0.42% ஆகவும்; சமணர்கள் 1.05% ஆகவும், கிறித்தவர்கள் 0.04% ஆகவும்; சமயம் குறிப்பிடாதவர்கள் 0.14% ஆகவும் உள்ளனர்.
# அக்கல்கோட்

## மக்கள் தொகையில்

### மொழிகள்

அக்கல்கோட் நகரத்தில் மராத்தி மொழி மற்றும் கன்னட மொழி பரவலாக பேசப்படுகிறது.
# அக்கல்கோட்

## போக்குவரத்து

### தொடருந்துகள்

இரண்டு நடைமேடைகள் கொண்ட அக்கல்கோட் தொடருந்து நிலையம் மும்பை, சென்னை, திருப்பதி, பெங்களூரு, ஐதராபாத், புவனேஸ்வரம், ராஜ்கோட் மற்றும் குண்டக்கல் போன்ற நகரங்களை இருப்புப் பாதை வழியாக இணைக்கிறது.
# ச. க. வெங்கடேசன்

**ச. க. வெங்கடேசன்** (*S. K. Venkatesan*) ஓர் இந்திய அரசியல்வாதி. இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் திராவிட முன்னேற்றக் கழகம் கட்சி சார்பாக மதுராந்தகம் சட்டமன்றத் தொகுதியில் 1996 சட்டமன்றத் தேர்தலில்போட்டியிட்டு வெற்றிபெற்றார்.
# குண்டாங்கல் (கரூர் மாவட்டம்)

**குண்டாங்கல்** (*Kundangal*) என்பது இந்தியாவின் தமிழ் நாட்டிலுள்ள கரூர் மாவட்டம் குளித்தலை வட்டம் அய்யர்மலை அருகே உள்ள சத்தியமங்கலத்தில் அமைந்துள்ள ஒரு பெரிய பாறாங்கல் ஆகும். சுண்டக்காய் அமைப்பில் உள்ளதால் சுண்டக்காய் பாறை என்ற பெயரிலும் இந்தப் பாறை அழைக்கப்படுகிறது. ஒரு சிறு குன்றின் முகட்டின் மீது, ஒரு முட்டை வடிவில் இந்த குண்டாங்கல் பாறை அமைந்துள்ளது. ஏறத்தாழ 30 அடி உயரமுடைய இந்தப் பாறையின், ஒரு சிறிய பகுதி மட்டுமே தாங்கு பாறையின் மேல் அழுந்தி நிற்கும் காட்சி, நம்மை அதிசயிக்க வைக்கிறது.  
குண்டாங்கல் பாறை மிகவும் பழங்காலத்தைச் சேர்ந்ததாகக் கூறப்படுகிறது. இப்பாறையில் சமணச் சிற்பம் செதுக்கப்பட்டுள்ளாது. இங்கு மதுரையைச் சார்ந்த சமணர்கள் வாழ்ந்திருக்கலாம் என நம்புகிறார்கள்.தொல்லியல் துறையும், புனேயைச் சேர்ந்த சைன சங்கமும் ஆய்வு செய்துள்ளன. பழைய வரலாற்று நினைவுச் சின்னங்களின் எச்சமாக பாறை பாதுகாக்கப்பட்டு வருகிறது.குளித்தலையிலிருந்து மணப்பாறை செல்லும் பாதையில் மூன்று கல் தொலைவில் உள்ளது.  
நாசர் இயக்கி நடித்த 'அவதாரம்'என்ற படத்தின் ஒரு காட்சி இங்கே படமாக்கப்பட்டுள்ளது.
# தியாகதுருகம் மலைக்கோட்டை

**தியாகதுருகம் மலைக்கோட்டை** கள்ளக்குறிச்சி நகரத்திலிருந்து 10 கி.மீ. கிழக்கே தியாகதுருகம் என்ற ஊரில் உள்ளது. இது கள்ளக்குறிச்சி மாவட்டத்தில் அமைந்துள்ளது. கள்ளக்குறிச்சியிலிருந்து கிழக்கே 10 கி.மீ. தொலைவில் உள்ள இந்த ஊரில் 400 அடி உயரத்தில் இந்த மலைக்கோட்டை உள்ளது.
# தியாகதுருகம் மலைக்கோட்டை

## மலைக்கோட்டை வரலாறு

இது 16 ஆம் நுாற்றாண்டைச் சேர்ந்தது. 18 ஆம் நுாற்றாண்டில் இராணுவத் தளமாக செயல்பட்டது. 1756-ல் பிரான்சியரின் ஆதிக்கத்தின் கீழ் இருந்த இந்தக் கோட்டை, 1760-இல் ஐதர் அலி வசமானது. இதன் பின்பு ஆங்கிலேயர்கள் கைப்பற்றினாா்கள். ஆங்கிலேயரிடம் இருந்து 1790-ல் திப்பு சுல்தான் போர் புரிந்து கைப்பற்றினார்.
# தியாகதுருகம் மலைக்கோட்டை

## சிறப்புகள்

இக்கோட்டையில் தானியக்கிடங்குகள், சூாியன் பாா்க்காத கிணறு, தாமரைக்குளம், குதிரை யானை போன்ற விலங்குகள் தங்குவதற்கான இடங்கள் போன்றவை இன்றும் மறையாமல் உள்ளது. ஆங்கிலேயா்கள் இக்கோட்டையை அழிக்கும் முயற்சியில் மிகப்பொிய நான்கு பீரங்கி குண்டுகளின் மூலம் கோட்டையைத் தாக்கியுள்ளனா். இதற்குச் சான்றாக கோட்டையில் நான்கு பீரங்கி குண்டுகள் காணக் கிடைக்கின்றன.
# தியாகதுருகம் மலைக்கோட்டை

## அருகா் குகைக்கோயில்

கோட்டையின் மேற்குப்புறத்தில் மலைக்குன்றுகளுக்கு இடையே அருகா் குகைக் கோயில் அமைந்துள்ளது. இக்கோயில் சமணா்களால் கட்டப்பட்டது.
# ச. கனிதா சம்பத்

**ச. கனிதா சம்பத்** (*S. Kanitha Sampath*)(பிறப்பு: நவம்பர் 12, 1965) என்பவர் இந்திய அரசியல்வாதியும் தமிழ்நாடு மாநிலத்தின் முன்னாள் சட்டமன்ற உறுப்பினரும் ஆவார். இவர் அனைத்திந்திய அண்ணா திராவிட முன்னேற்றக் கழகம் கட்சி சார்பாக 2001 சட்டமன்றத் தேர்தலில்திருப்போரூர் தொகுதியில் போட்டியிட்டு வெற்றிபெற்று, தமிழ்நாடு 12-ஆம் சட்டமன்றத்தின்உறுப்பினர் ஆனார். இத்தொகுதிகல் பட்டியல் சாதி மற்றும் பட்டியல் பழங்குடியினருக்கு ஒதுக்கப்பட்டவை ஆகும்.  
இக்கட்சி சார்பாக 2011 சட்டமன்றத் தேர்தலில்மதுராந்தகம் தொகுதியில் போட்டியிட்டு வெற்றிபெற்று, பதினான்காவது தமிழ்நாடு சட்டமன்றத்தின்உறுப்பினராகவும் இருந்துள்ளார்.
# பெட்வயர்

**பெட்வயர்** (*Fedwire*, **ஃபெட்வயர்**) என்பது ஒரு நிகழ்நேர மொத்தக் கடன் நிதி பரிமாற்ற அமைப்பு ஆகும். முன்னதாக இவ்வமைப்பு பெடரல் ரிசர்வ் வயர் நெட்வொர்க் என்ற பெயரால் அழைக்கப்பட்டது. அமெரிக்க பெடரல் ரிசர்வ் வங்கிகளால் மின்னணு சாதனங்களைக் கொண்டு இப்பரிமாற்றம் இயக்கப்பட்டது. இப்பரிமாற்றத்தின் மூலம் 2009 ஆம் ஆண்டு மார்ச் 19 வரை 9,289 க்கும் மேற்பட்ட பங்கேற்ப்பாளர்கள் பயனடைந்துள்ளனர். இசைவு பரிமாற்ற வங்கிகளிடை நிதிவழங்கல் திட்டத்துடன் இணைந்து தனியார் நிறுவனமான இசைவு பரிமாற்ற நிதிவழங்கு நிறுவனம் இதை இயக்கியது. பெரிய தொகை அல்லது காலம் சார்ந்த உள்நாடு மற்றும் அனைத்துலக நாடுகளின் பணப்பட்டுவாடாவை பெட்வயர் என்ற அமெரிக்க நிறுவனம் செய்யும். இவ்வசதியானது தேவைக்கேற்ப நீண்டு சுருங்கும் தன்மையுடைய நெகிழ்வுடன் வடிவமைக்கப்பட்டுள்ளது. 2012 ஆம் ஆண்டில், டாட்-ஃபிராங்க் சட்டத்தின் VIII ஆவது தலைப்பின் கீழ் அடையாளப்படுத்தப்பட்டது. முக்கியமான முறையான நிதி சந்தையின் பயன்பாடு மத்திய வங்கிக் கூட்டமைப்பு மூலம் உயர்ந்த கட்டுப்பாட்டு ஆய்வுக்கு உட்பட்டது என்பது இதன் பொருளாகும். பெட்வயர் பணப்பகிர்வு சேவையில் நாள்தோறும் சராசரி பண்டமாற்றம் 2007 ஆம் ஆண்டு தோராயமாக 2.7 டாலர் ட்ரில்லியனும், தினசரி பணம் வழங்கல் எண்ணிக்கை சராசரியாக 537,000 மும் ஆகும்.
# பெட்வயர்

## வரலாறு

பெடரல் ரிசர்வ் வங்கிகள் 1915 ஆம் ஆண்டு முதல் மின்னணு முறையில் நிதி பரிமாற்றங்களை நிகழ்த்தி வருகின்றன. நிதி மாற்றங்களைச் செயல்படுத்த 1918 ஆம் ஆண்டில் வங்கிகள் தமக்கென தனியாகத் தொலை தொடர்பு அமைப்பினை உருவாக்கின. அனைத்து ரிசர்வ் வங்கிகள், பெடரல் ரிசர்வ் வாரியம் மற்றும் அமெரிக்கக் கருவூலம் முதலானவை தந்திமூலம் இணைக்கப்பட்டன. கருவூலப்பத்திரங்களும் 1920 களில் தந்தி மூலம் பரிமாறப்பட்டன. 1970 களின் முற்பகுதி வரை இந்நிறுவனத்தில் தந்திமுறை பயன்படுத்தப்பட்டது. 1981 ஆம் ஆண்டு வரை பெட்வயர் சேவைகள் இலவசமாக வழங்கப்பட்டன. இச்சேவை பெடரல் ரிசர்வ் வங்கியின் உறுப்பினர் வங்கிகளுக்கு மட்டுமே கிடைத்தன.  
1980 ஆம் ஆண்டின் வைப்புத்தொகை நிறுவனங்களின் மீள்முறைப்படுத்துதல் மற்றும் கட்டுபடுத்துதல் விதி, பெரும்பாலான பெடரல் ரிசர்வ் வங்கியின் நிதிச் சேவை பயன்பாட்டிற்கு கட்டணம் எதிர்நோக்கியது. நிதி பரிமாற்றங்கள் மற்றும் பாதுகாப்பு பத்திரங்களைப் பாதுகாத்தல், மற்றும் உறுப்பினர் அல்லாத வைப்பு நிறுவனங்கள் உள்ளிட்ட பெரும்பாலான நிறுவனங்கள் நேரடியாக கட்டணச் சேவைக்கு உள்ளாகியது.
# பானுபக்த ஆச்சார்யா

**பானுபக்த ஆச்சார்யா** ஒரு நேபாளி மொழிக் கவிஞர் ஆவார். இவர் சமஸ்கிருதத்தில் எழுதப்பட்ட வால்மீகி இராமாயணத்தை நேபாளி மொழிக்கு மொழிபெயர்த்தார். இவருக்கு ஆதிகவி என்ற சிறப்பு பட்டமும் உண்டு.
# பானுபக்த ஆச்சார்யா

## பானு ஜயந்தி

பானு ஜயந்தி என்ற விழா இவர் நினைவாக அறிமுகப்படுத்தப்பட்டு, நேபாளமெங்கும் பண்பாட்டுத் திருவிழாவாக கொண்டாடப்படுகிறது.
# வன்முறை (பாத்திரப் படைப்பு விளையாட்டு)

**வன்முறை** (*Violence: role-playing game*) என்பது ஹாக்செட் நிறுவனத்தால் 1999 ஆம் ஆண்டு வெளியிடப்பட்ட பாத்திரப்படைப்பு விளையாட்டு ஆகும்.
# வன்முறை (பாத்திரப் படைப்பு விளையாட்டு)

## வரலாறு

வன்முறை ஹாக்செட் நிறுவனம் 1999 ஆம் ஆண்டில் வெளியிட்ட ஒரு நவீன பாத்திரப்படைப்பு விளையாட்டு ஆகும். செனான் என்பவரின் கூற்றுப்படி நவீன கால பாத்திரப்படைப்பு விளையாட்டுகளிலேயே இந்த விளையாட்டு தான் மிகக்குறைந்த அளவிலான ரசிகர்களைக்கொண்டது ஆகும். இதில் நையாண்டி தொனியில் வன்முறையானது கையாளப்பட்டிருக்கும். இந்த விளையாட்டில் பாத்திரப்படைப்பானது மக்களின் வீட்டில் நுழைந்து அவர்களைக் கொன்று அவர்களின் உடைமைகளை கொள்ளையடிப்பது போன்ற செயல்களில் ஈடுபடும் வகையில் அமைக்கப்பட்டிருக்கும்.
# வன்முறை (பாத்திரப் படைப்பு விளையாட்டு)

## விளையாடும் முறை

இந்த விளையாட்டானது வழக்கமான சமகாலத்தின் மாநகரங்களில், இந்த கதை மாந்தர்கள் வீடு புகுந்து அங்கு உள்ளவர்களை கொலை செய்து அவர்களின் உடமைகளை களவாடிச் செல்லும் வகையில் அதே சமயம் அதனை நையாண்டி தொனியில் வழங்கியிருப்பர். இதனை விளையாடுவதன் மூலம் பயனர்கள் அனுபவ புள்ளியினை வெளியீட்டு நிறுவனத்திடமிருந்தோ அல்லது அதனை வடிவமைத்தவர்களிடமிருந்தோ பெற இயலும். இதில் புது வகையான அமைப்பு முறையும் பல்வேறு வகையான உபகரணங்களும், ஆயுதங்களும் உள்ளன. ஆனாலும் இது பெரும்பாலான மக்களினால் புறக்கணிக்கப்பட்டது. ஏனெனில் அதன் விதிமுறைகள் சற்று பயன்படுத்த கடினமாக இருந்தது. மேலும் வழக்கமான நீள்வசவுரைக்கு (rant) எதிராகவும் அமைந்தது.  
இதன் முகப்பு அமைப்பினை கிளின்ட் லாங்லி என்ற கலைஞர் உருவாக்கினார். எசுப்பானியம் மொழியிலும் இதன் பதிப்பு உள்ளது.
# பிசப் பன்னாட்டு விமானநிலைய நிகழ்வு, 2017

அமெரிக்காவின் மிச்சிகன் மாகாணத்திலுள்ள *பிசப் பன்னாட்டு விமானநிலையத்தில்* பணியாற்றிய அதிகாரி ஒருவர் கத்தியால் குத்தப்பட்டார். 21 ஜூன் 2017 அன்று விமான நிலையத்தின் இரண்டாவது தளத்தில் முற்பகல் 9:45 மணிக்கு நடைபெற்ற இந்நிகழ்வின் காரணமாக அவ்விமான நிலையத்தின் பயணிகள் அனைவரும் உடனடியாக அப்புறப்படுத்தப்பட்டனர். கத்தியால் குத்தப்பட்ட அதிகாரியின் உடல் நிலை பற்றிய தகவல் எதுவும் வெளியாகவில்லை. விமான நிலையத்திலிருந்த பயணிகள் எவரும் பாதிக்கப்படவில்லை.
# பிசப் பன்னாட்டு விமானநிலைய நிகழ்வு, 2017

## தாக்குதல்தாரி

*அமோர் தெளகி* (Amor Ftouhi) எனும் தாக்குதல்தாரி இத்தாக்குதலை நடத்தியவராவார். *அல்லாஹூ அக்பர்* எனக் கூக்குரலிட்டு தாக்குதல் நடத்தினார். இவர் துனீசியா நாட்டைச் சார்ந்தவர். கனேடிய கடவுச் சீட்டைக் கொண்டுள்ள மொண்ட்ரியால் நகரவாசியாவார். புலன் விசாரணை கூட்டாட்சிப் பணியகம் இத்தாக்குதல் குறித்து விசாரணை நடத்தி வருகிறது.
# வீட்டுப் பொருளாதாரம்

**வீட்டுப் பொருளாதாரம்** (*household economics*) என்பது குடும்பங்களில் எடுக்கக்கூடிய முடிவுகளின் பொருளாதார பகுப்பாய்வு ஆகும். புதிய வீட்டுப் பொருளாதார அமைப்பின் நிறுவனர்களான (NHE), கேரி பெக்கர் மற்றும் ஜேக்கப் மின்சர் ஆகியோர் இந்த வீட்டு பொருளாதாரத்திற்கு முன்னோடியாக இருந்தனர். இது கீழ்கண்டவைகளை உள்ளடக்கியது:  
- நுகர்வு மற்றும் சேமிப்பு
- தொழிலாளர்களின் உழைப்பு,வீட்டு உபயோகத்திற்கு ஒதுக்கீடு செய்தல்
- குழந்தைகள் நலன்:குழந்தைகளின் நலன் சார்ந்த திட்டங்களில் முதலீடு செய்தல்.
- சுகாதாரத்திற்கான கோரிக்கை (சுகாதாரப் பொருளாதாரத்தின் ஒரு பகுதி)
- விவாகரத்து மற்றும் பிரித்தல்.
- வரதட்சணை,குழந்தை பாதுகாப்பு ,ஜீவனாம்சம் போன்ற திருமண சம்பந்தப்பட்ட பணப்பரிமாற்றங்கள்.
- கணவன்- மனைவிக்கு இடையிலான நிதி பரிமாற்றங்கள்
- பொருளாதார வளர்ச்சி பற்றிய ஆய்வுகள்  
மேலும்,இவற்றில் வரவு-செலவு பகுப்பாய்வு,சந்தை பகுப்பாய்வு ஆகியவை அடங்கும்.
# தமிழ் சுவிசேஷ லுத்தரன் திருச்சபை

கின் நினைவுச்சின்னம் தரங்கம்பாடி, தமிழ்நாடு]]
**தமிழ் சுவிசேஷ லூத்தரன் திருச்சபை** (*Tamil Evangelical Lutheran Church*) தென்னிந்தியாவில் உள்ள ஒரு கிறிஸ்தவப் பிரிவாகும். இது 1919 இல் நிறுவப்பட்டது. தோராயமாக 500,000 உறுப்பினர்களைக் கொண்டுள்ளது. இதன் தலைமையகம் தமிழ்நாட்டின் திருச்சியில் உள்ளது.
# தமிழ் சுவிசேஷ லுத்தரன் திருச்சபை

## தோற்றம்

1919 ஜனவரி 14 ஆம் தேதி, பல்வேறு ஜெர்மன், டேனிஷ் மற்றும் சுவீடிஷ் லூத்தரன் திருச்சபைகளின் தமிழ் சபை ஒன்றிணைந்து தமிழ் சுவிசேஷ லூத்தரன் திருச்சபையை உருவாக்கியது. மார்ச் 1921 இல், இதன் சட்டங்கள் திருத்தப்பட்டு, ஆயர் அமைப்பின் கட்டமைப்பை உள்ளடக்கியது. 1921 ஆம் ஆண்டில், சுவீடிஷ் திருச்சபையின் ரெவரன்ட் எர்ன்ஸ்ட் ஹியூமன், இந்த திருச்சபையின் முதல் ஆயராக நியமிக்கப்பட்டார். 1956 ஆம் ஆண்டில், தமிழ்நாட்டைச் சேர்ந்த ஆர்.பி. மாணிக்கம் என்ற முதல் இந்திய திருச்சபையின் ஆயரானார்.  
இவர்கள் தரங்கம்பாடியில் 1707 ஆண்டு ஆகஸ்ட் மாதம் 14 ஆம் நாள் ஒரு சிற்றாலயம் கட்டி வழிப்பட்டனர். இதுவே தமிழ்நாட்டில் கட்டப்பட்ட முதல் ஆலயம் ஆகும். இதன் ஆயர்களுக்கு “தரங்கம்பாடியின் ஆயர்” என்ற பட்டம் உண்டு. இது லூத்தரன் உலக கூட்டமைப்பைச் சேர்ந்தது.
- ( த.சு.லு.தி இரட்சகர் ஆலயம், திருவள்ளூர்])
- டிஇஎல்சி அடைக்காலநதர் ஆலயம், சென்னை
- டிஇஎல்சி கிருஸ்த்து ஆலயம், சென்னை - 45
- டிஇஎல்சி ஆலயம், திருவெற்றியூர், சென்னை-600019
- டிஇஎல்சி அருளநாதர் ஆலயம், மாநகராட்சி, சென்னை
- டிஇஎல்சி அருளநாதர் ஆலயம், அண்ணாநகர், சென்னை
- டிஇஎல்சி புனித மீட்பர் கோயில் ஆலயம், மதுரை
- டிஇஎல்சி இம்மானுவேல் ஆலயம், மயிலாடுதுறை
- டிஇஎல்சி புதிய தேவாலயம் ஆலயம், கோயம்புத்தூர் (தரங்கம்பாடி)
- டிஇஎல்சி புதிய எருசலேம் தேவாலயம்,நடுக்கோட்டை, திருமங்கலம், மதுரை.
- டிஇஎல்சி இரட்சிப்பின் கோயில், மதுரை
- டிஇஎல்சி சீயோன் தேவாலயம், திருச்சி-8.
- டிஇஎல்சி இரட்சகர் சபை, ஈச்சம்பட்டி, திருச்சி
- டிஇஎல்சி ஆலயம், திருநெல்வேலி.
- டிஇஎல்சி உலக இரட்சகர் சபை-உளுத்துக்குப்பை, மயிலாடுதுறை
- டிஇஎல்சி Pavanasar Lutheran Church - பெங்களூர்.
- டிஇஎல்சி Ziegenbalg விழா சர்ச் - சீர்காழி
- டிஇஎல்சி Pavasar லூத்தரன் - சிதம்பரம்
- டிஇஎல்சி புனித பால் தேவாலயத்தில், Sengaraiyur
- டிஇஎல்சி உலக இரட்சகர் கோவில், பொள்ளாச்சி
- டிஇஎல்சி பெத்லகேம் ஆலயம், (TBML கல்லூரி)
- டிஇஎல்சி அருளநாதர் ஆலயம், திருக்காட்டுப்பள்ளி
- டிஇஎல்சி செயிண்ட் ஜான் தேவாலயம், திருச்சி
- டிஇஎல்சி ஆரோக்கியநாதர் ஆலயம், திருப்பத்தூர், சிவகங்கை மாவட்டம்
- த.சு.லு.தி கதிராலயம், பாண்டுர்
- டிஇஎல்சி பரிசுத்த குறுக்கு ஆலயம், செங்கல்பட்டு
- டிஇஎல்சி பரிசுத்த தேற்றரவாளனை கோயில், தஞ்சாவூர்
- டிஇஎல்சி எபிநேசர் ஆலயம், விழுப்புரம்
- டிஇஎல்சி அருளநாதர் ஆலயம், கிணத்துக்கடவு (த.சு.லு.தி. அருள்நாதர் ஆலயம், கிணத்துக்கடவு)
- டிஇஎல்சி கருணைநாதர் ஆலயம் கிணத்துக்கடவு (த.சு.லு.தி. கருணைநாதர் ஆலயம், கிணத்துக்கடவு)
- டிஇஎல்சி Bethel ஆலயம், பெரம்பூர், சென்னை-11
- டிஇஎல்சி அருளநாதர் ஆலயம், திருப்பூர்-641601
- டிஇஎல்சி அபிஷேகநாதர் ஆலயம், அன்னமங்கலம்,பெரம்பலூர் மாவட்டம்.
- டிஇஎல்சி பெத்லகேம் ஆலயம் அம்பத்தூர் சென்னை-600 053
- டிஇஎல்சி இயேசு நம் மீட்பர் ஆலயம், திருமங்கலம், மதுரை.
- டிஇஎல்சி கல்வாரி மாதா ஆலயம், ஜெ.ஆலங்குளம், திருமங்கலம், மதுரை.
- டிஇஎல்சி ஆலயம் கடலூர்
- டிஇஎல்சி ஆலயம் பாண்டிசேரி
- டிஇஎல்சி ஆலயம் பட்டனூர்
- டிஇஎல்சி தூய யோவான் ஆலயம் பெரம்பலூர்
- டிஇஎல்சி ஆலயம் பொன்னகர் (பொன்மலைப்பட்டி)
- டிஇஎல்சி ஆலயம் சுப்பரமணியபுரம்
# தமிழ் சுவிசேஷ லுத்தரன் திருச்சபை

## டிஇஎல்சி கல்லூரிகள் மற்றும் பள்ளிகள்

- TBML கல்லூரி, பொறையர்
- டிஇஎல்சி ஆசிரியர் பயிற்சி நிறுவனம்(ஆண்), சென்னை
- டிஇஎல்சி ஆசிரியர் பயிற்சி நிறுவனம்(பெண்), உசிலம்பட்டி
- டிஇஎல்சி ELM Hr Sec School, சென்னை
- டிஇஎல்சி Kabis Hr Sec School,பாண்டுர்
- டிஇஎல்சி பெண்கள் கிறிஸ்தவ மேல்நிலைப் பள்ளி, தஞ்சாவூர்
- டிஇஎல்சி நடுநிலைப்பள்ளி, தஞ்சாவூர்
- டிஇஎல்சி SR Bergendal அலுவலக பெண்கள் மேல்நிலைப் பள்ளி,கிணத்துகடவு
- டிஇஎல்சி ஆரம்ப பள்ளி, கிணத்துகடவு
- டிஇஎல்சி நடுநிலைப்பள்ளி, கருணாகரபுரி, கிணத்துகடவு
- டிஇஎல்சி ஆரம்ப பள்ளி, அலம்பட்டி, திருமங்கலம், மதுரை.
- டிஇஎல்சி ஆரம்ப பள்ளி, Kurayoor.
- டிஇஎல்சி ஆரம்ப பள்ளி, திருப்பூர்
- குருக்கல் லூத்தரன் இறையியல் கல்லூரி மற்றும் ஆராய்ச்சி நிறுவனம், சென்னை.
- தமிழ்நாடு இறையியல் செமினரி (TTS), மதுரை.
- ஐக்கிய இறையியல் கல்லூரி (UTC), பெங்களூர்.
# பூசந்தி

வில் வரக்கு, தெற்கு புரூணி தீவை இணைக்கும் பூசந்தி.]]
**பூசந்தி** (*isthmus*) என்பது கடல் போன்ற நீர்நிலைகளால் பிரிக்கப்பட்டிருக்கும் இரண்டு பெரிய நிலப்பகுதிகளை இணைத்து கடலை பிரிக்கும் ஒரு சிறிய குறுகிய நிலப்பகுதி ஆகும். பண்டைய கிரேக்க மொழியில் isthmos என்ற வார்த்தை 'கழுத்து" என்ற பொருளில் கையாளப்பட்டுள்ளது. டோம்போலோ (tombolo) என்று அழைக்கப்படும், தடுப்பனால் கரையோடு இணைக்கப்பட்ட சிறு தீவு போன்ற அமைப்பும் நீரிணையும் பூசந்தியின் சகாக்களாக கருதப்படுகிறது.  
பொதுவாக கடல்களை இணைக்கும் கால்வாய்கள் கப்பல் போக்குவரத்தின் பயண தூரத்தை, குறுக்கு வழியே வெகுவாக குறைக்கும் நன்மையை கருதி பூசந்தியின் ஊடாகவே கட்டப்படுகிறது. எடுத்துக்காட்டாக பனாமா கால்வாய் அத்திலாந்திக் பெருங்கடலையும் பசிபிக் பெருங்கடலையும் பிரிக்கும் பனாமா பூசந்தியின் குறுக்காகவே கட்டப்பட்டுள்ளது. மத்திய தரைக் கடலையும் செங்கடலையும் இணைக்கும் சூயசு கால்வாய், சீனாய் தீபகற்பத்தினால் உருவான சூயஸ் பூசந்தியின் மேற்குப் பகுதியை வெட்டி எடுக்கப்பட்டே அமைக்கப்பட்டுள்ளது.
# ஆலோகா பௌத்த மையம்

**ஆலோகா பௌத்த மையம்** *(Aaloka Buddhist Center)* சிங்கப்பூரில் உள்ள இலங்கை பெளத்த மையம் ஆகும். இம்மையம் தற்போது சிங்கப்பூரில் 11 லொராங் 22 கெலாங் பகுதியில் அமைந்துள்ளது.  
ஆலோகா பெளத்த மையம் சிங்கப்பூரில் ஒரு தெராவாடின் புத்த பௌதிக நிலையமாக நிறுவப்பட்டது. வென் டாக்டர் கோட்டாவிலா சிறீ பெமலோகா தெரா என்பவரால் நிறுவப்பட்டது. இவர் லங்காசுடர் பல்கலைக்கழகத்தில் மத ஆய்வில் இளங்கலை பட்டப்படிப்பில் பட்டம் பெற்றார். என் பயணம், பண்டைய மகா விகார பாரம்பரியம், பௌத்த தியானம் மற்றும் புத்தமத குழந்தை போன்ற பல நூல்களையும் இவர் வெளியிட்டார் . பெளத்த சேவைகள், காதினா திருவிழா, ஞாயிறு தர்மா வகுப்புகள் மற்றும் சுத்த மந்திரம் ஆகியவை இவருடைய அன்றாட நிகழ்வுகளில் அடங்கும் .
# கோவி. சம்பத் குமார்

**கோவி. சம்பத் குமார்** (*Govi. Sampath Kumar*) இந்தியாவைச் சேர்ந்த ஓர் அரசியல்வாதியாவார். அனைத்திந்திய அண்ணா திராவிட முன்னேற்றக் கழகம்சார்பாகவாணியம்பாடி (சட்டமன்றத் தொகுதி)யில்போட்டியிட்டுவெற்றிபெற்றுதமிழ்நாட்டின்பதினான்காவது சட்டமன்றத்தின் உறுப்பினரானார்.
2016 ஆம் ஆண்டு நடைபெற்ற தேர்தலில் இத்தொகுதியில் நிலோஃபர் கபில் வெற்றி பெற்று சட்டமன்ற உறுப்பினரானார்.
# கோ. சண்முகம்

**கோ. சண்முகம்** (*G. Shanmugam*) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1996 ஆம் ஆண்டு நடந்த சட்டமன்றத் தேர்தல்களில், திருப்பத்தூர் தொகுதியில் இருந்து, திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# தஞ்சாவூர் பள்ளியக்கிரகாரம் கோதண்டராமர் கோயில்

**தஞ்சாவூர் பள்ளியக்கிரகாரம் கோதண்டராமர் கோயில்**, தமிழ்நாடு, தஞ்சாவூர் மாவட்டம், தஞ்சாவூரில் பள்ளியக்கிரகாரத்தில் அமைந்துள்ளது.
# தஞ்சாவூர் பள்ளியக்கிரகாரம் கோதண்டராமர் கோயில்

## அமைப்பு

இக்கோயில் முன் மண்டபம், கருவறை, விமானம் ஆகியவற்றைக் கொண்டு அமைந்துள்ளது. முன் மண்டபத்தின் வலது புறம் அனுமாரும், இடது புறத்தில் விநாயகரும் உள்ளனர். அதற்கு முன்பாக மூலவரை நோக்கிய நிலையில் கருடாழ்வார் உள்ளார். அதற்கு முன்பாக பலி பீடம் உள்ளது. கருவறை கோஷ்டத்தில் துர்க்கையம்மன் உள்ளார்.
# தஞ்சாவூர் பள்ளியக்கிரகாரம் கோதண்டராமர் கோயில்

## மூலவர்

கருவறையில் கோதண்டராமர் நின்ற நிலையில் உள்ளார்.
# தஞ்சாவூர் பள்ளியக்கிரகாரம் கோதண்டராமர் கோயில்

## குடமுழுக்கு

9 சூன் 1995 (யுவ ஆண்டு வைகாசி மாதம் 26ஆம் நாள்) வெள்ளிக்கிழமை மற்றும் 20 சூன் 2005 (பார்த்திப ஆண்டு ஆனி மாதம் 6ஆம் நாள்) திங்கள் கிழமை ஆகிய நாள்களில் குடமுழுக்கு ஆனதற்கான கல்வெட்டுகள் உள்ளன.
# தஞ்சாவூர் பள்ளியக்கிரகாரம் கோதண்டராமர் கோயில்

## நவநீத சேவை

நவநீத சேவையின்போதுதஞ்சாவூரிலுள்ள நீலமேகப்பெருமாள், நரசிம்மப்பெருமாள், மணிக்குன்னப்பெருமாள், கல்யாண வெங்கடேசப்பெருமாள், மேலராஜவீதி நவநீதகிருஷ்ணன், எல்லையம்மன் தெரு ஜனார்த்தன பெருமாள், கரந்தை யாதவகண்ணன், கீழராஜவீதி வரதராஜபெருமாள், தெற்கு வீதி கலியுக வெங்கடேச பெருமாள், பள்ளியக்ரகாரம் கோதண்டராமபெருமாள், மானம்புச்சாவடி நவநீதகிருஷ்ணன், பிரசன்ன வெங்கடேசபெருமாள், மேலஅலங்கம் ரெங்கநாதபெருமாள், படித்துறை வெங்கடேசபெருமாள், கோட்டை பிரசன்ன வெங்கடேச பெருமாள் ஆகிய 15 கோயில்களைச் சேர்ந்த பெருமாள்கள் கலந்துகொள்கின்றனர். அந்த கோயில்களில் இந்த கோயிலும் ஒன்றாகும்.
# டி. கே. ராஜா

**டி. கே. ராஜா** (*T. K. Raja*) ஓர் இந்திய அரசியல்வாதி ஆவார். இவர் தமிழ்நாடு மாநிலத்தின் முன்னாள் சட்டமன்ற உறுப்பினர் ஆவார். இவர் பாட்டாளி மக்கள் கட்சிசார்பாக திருப்பத்தூர் மாவட்டத்தில்உள்ளதிருப்பத்தூர், சட்டமன்றத் தொகுதியில் 2001 ஆம் ஆண்டு சட்டமன்றத் தேர்தல்மற்றும் 2006 ஆம் ஆண்டு தமிழ்நாடு சட்டமன்றத் தேர்தல்ஆகியவற்றில்போட்டியிட்டு வெற்றிபெற்றார்.
# ராஜகுமார் விஜய ரகுநாத தொண்டைமான்

**ராஜகுமார் விஜய ரகுநாத தொண்டைமான்** என்பவர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். 1967ஆம் ஆண்டில் புதுக்கோட்டை தொகுதியில் இருந்து இந்திய தேசிய காங்கிரஸ் வேட்பாளராகவும், 1977 மற்றும் 1980 தேர்தல்களில் இந்திய தேசிய காங்கிரசு (இந்திரா) வேட்பாளராகவும் தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# ஓட்டோ ஹான்

**ஓட்டோ ஹான்**, OBE, ForMemRS (8 மார்ச்சு1879 – 28 சூலை1968) ஒரு ஜெர்மானிய வேதியலாளரும் கதிரியக்கம் மற்றும் கதிரியக்க வேதியியல் துறைகளின் முன்னோடியும் ஆவார். அணுக்களின் மையப்பிளவும் அதனால் வெளிப்படும் ஆற்றல்களும் தொடர்பான ஆய்வுக்காக அவருக்கு 1944 ஆம் ஆண்டிற்காக வேதியியலுக்கான நோபல்பரிசு இவருக்கு வழங்கப்பட்டது.அவரைகதிரியக்கவேதியியலின்தந்தைஎன்றுஅழைக்கிறார்கள்.
# கோ. வீரய்யன்

**கோ. வீரய்யன்** (20 நவம்பர் 1932-18 நவம்பர் 2019) ஒரு இந்திய அரசியல்வாதியும், தமிழ்நாட்டின் சட்டமன்ற முன்னாள் உறுப்பினரும் ஆவார். இவர் 1984, மற்றும் 1989 ஆகிய ஆண்டுகளில் நடந்த தமிழ்நாடு சட்டமன்ற தேர்தல்களில் இந்திய மார்க்சிய கம்யூனிஸ்ட் கட்சியின் வேட்பாளராகநாகப்பட்டினம் தொகுதியில் போட்டியிட்டு தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.
# இ. கோ. சுகவனம்

**இ. கோ. சுகவனம்** *(E. G. Sugavanam)* (பிறப்பு: நவம்பர் 13, 1957) 15 வது மக்களவையின் மக்களவை உறுப்பினர் ஆவார். திராவிட முன்னேற்ற கழகம் (திமுக) கட்சி உறுப்பினராக தமிழ்நாட்டின் கிருஷ்ணகிரி தொகுதிக்கு அவர் பிரதிநிதித்துவப்படுத்தப்பட்டார். 1996 ஆம் ஆண்டு சட்டமன்றத் தேர்தலில் பர்கூர் தொகுதியில் அவர் ஜெயலலிதாவை தோற்கடித்தார். 1989, 1991 மற்றும் 2001 தேர்தல்களில் அவர் போட்டியிட்ட அதே தொகுதியில் போட்டியிட்டார். 2004 மற்றும் 2009 தேர்தல்களில் கிருஷ்ணகிரி தொகுதியிலிருந்து இரண்டு முறை வென்றார். 2004 முதல் 2014 வரை ஐக்கிய முற்போக்குக் கூட்டணி ஆட்சியின் போது பல்வேறு குழுமங்களில் உறுப்பினராக இருந்தார்..
# இ. கோ. சுகவனம்

## தேர்தல் வரலாறு

| தேர்தல்கள் | தொகுதி | முடிவு | வாக்கு வீதம் | எதிராளி | எதிர்க்கட்சி | எதிர்க்கட்சி வாக்கு வீதம் |  |
| --- | --- | --- | --- | --- | --- | --- | --- |
| தமிழ்நாடு சட்டமன்றத் தேர்தல், 1989 | பர்கூர் | தோல்வி | 29.25 | கே. ஆர். இராஜேந்திரன் | அதிமுக | 30.27 |  |
| தமிழ்நாடு சட்டமன்றத் தேர்தல், 1996 | பர்கூர் | வெற்றி | 50.71 | ஜெ. ஜெயலலிதா | அதிமுக | 43.54 |  |
| தமிழ்நாடு சட்டமன்றத் தேர்தல், 2001 | பர்கூர் | தோல்வி | 26.46 | மு. தம்பிதுரை | அதிமுக | 66.31 |  |
| இந்தியப் பொதுத் தேர்தல், 2009 | கிருஷ்ணகிரி | வெற்றி | 44.64 | கே. என். கவுடு | அதிமுக | 34.47 | } |
# கே. ஜி. ரமேஷ்

**கே. ஜி. ரமேஷ் ** (K. G. Ramesh)ஓர் இந்திய அரசியல்வாதி. இவர் தமிழ்நாட்டின் மாநிலத்தின் முன்னாள் சட்ட மன்ற உறுப்பினர் ஆவார். இவர் அனைத்திந்திய அண்ணா திராவிட முன்னேற்றக் கழகத்தின் சார்பாக வேலூர் மாவட்டத்தின்திருப்பத்தூர் தொகுதியில் 2011ஆம் ஆண்டுதமிழ்நாடு சட்டமன்றத் தேர்தலில்போட்டியிட்டு வெற்றிபெற்றார். தமிழ்நாட்டின்பதினான்காவது சட்டமன்றத்தின்உறுப்பினர்ஆனார். இவரது தந்தையின் பெயர் எம். கோபால் ஆகும்.
# அர. வேலு

**ரங்கசாமி வேலு** (பிறப்பு: சூலை 26, 1940) இந்திய அரசியல்வாதி ஆவார். இவர் பாட்டாளி மக்கள் கட்சி (பாமக) கட்சியின் உறுப்பினர் ஆவார். 2004 ஆம் ஆண்டு முதல் 2009 ஆம் ஆண்டு வரை தமிழ்நாட்டின் அரக்கோணம் மக்களவைத் தொகுதியிலிருந்து 14 வது மக்களவைக்கு தேர்ந்தெடுக்கப்பட்டார். இரயில்வே அமைச்சராகப் பணியாற்றியவர்.  
இந்திய ஆட்சிப்பணி அதிகாரியாக தனது அரசியல் வாழ்க்கையைத் தொடங்கினார். கூடுதல் பதிவாளர், கூட்டுறவு சங்கங்களில் பணிபுரிந்தார்; தமிழ்நாடு பொது சேவை ஆணையத்தின் உறுப்பினராகவும் செயல்பட்டார். இவர் மாவட்ட ஆட்சியராகவும், நகராட்சி நிர்வாக கூட்டு ஆணையராகவும், வருவாய் நிர்வாக இயக்குனராகவும் பணியாற்றியுள்ளார். இவர் சென்னை கிறித்துவக் கல்லூரியில் படித்தார்.
# பொன். முத்துராமலிங்கம்

**பொன். முத்துராமலிங்கம்** ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1984 மற்றும் 1989 ஆகிய ஆண்டுகளில் நடந்த சட்டமன்றத் தேர்தல்களில், மதுரை மேற்கு சட்டமன்ற தொகுதியிலிருந்து, திராவிட முன்னேற்றக் கழக வேட்பாளராகப் போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார்.
# தஞ்சாவூர் லட்சுமி நாராயணப்பெருமாள் கோயில்

**தஞ்சாவூர் லட்சுமி நாராயணப்பெருமாள் கோயில்** தஞ்சாவூரில் உள்ள பெருமாள் கோயிலாகும்.
# தஞ்சாவூர் லட்சுமி நாராயணப்பெருமாள் கோயில்

## அமைவிடம்

தஞ்சாவூர் கும்பகோணம் சாலையில் கரந்தட்டாங்குடியை அடுத்துள்ள சுங்கம்தவிர்த்தான் திடல் என்னுமிடத்தில் இக்கோயில் அமைந்துள்ளது.
# தஞ்சாவூர் லட்சுமி நாராயணப்பெருமாள் கோயில்

## மூலவர்

இக்கோயிலின் மூலவராக லட்சுமி நாராயணர் உள்ளார்.
# தஞ்சாவூர் லட்சுமி நாராயணப்பெருமாள் கோயில்

## அமைப்பு

கோயிலின் முகப்பில் லட்சுமி நாராயணர் அமர்ந்த கோலத்தில் உள்ளார். வலது புறம் கருடாழ்வாரும், இடது புறம் ஆஞ்சநேயரும் உள்ளனர். முன் மண்டபம், கருவறை, விமானம் ஆகியவற்றைக் கொண்டு அமைந்துள்ளது. கோயிலின் வலது புறத்தில் பால ஆஞ்சநேயர் சன்னதியும், இடது புறத்தில் பால விநாயகர் சன்னதியும் உள்ளன. அதற்கு முன்பாக மூலவரை நோக்கிய நிலையில் கருடாழ்வார் உள்ளார். அதற்கு முன்பாக பலி பீடம் உள்ளது. மூலவர் உள்ள கருவறைக்கு முன்பாக இரு புறமும் துவார பாலகர்கள் உள்ளனர்.
# தஞ்சாவூர் லட்சுமி நாராயணப்பெருமாள் கோயில்

## குடமுழுக்கு

26 நவம்பர் 1993 அன்று குடமுழுக்கு ஆனதற்கான கல்வெட்டு உள்ளது.
# ரிச்சர்ட் கியூ. ட்விஸ்

**ரிச்சர்ட் கியூ. ட்விஸ்** (*Richard Q. Twiss*, 24 ஆகத்து 1920 – 20 மே 2005) இங்கிலாந்து நாட்டை சேர்ந்த ஒரு வானியலாளர் ஆவார். இவர் ராபர்ட் ஆன்பரி-பிரௌனுடன் இணைந்து "ஆன்பரி-பிரெளன்மற்றும் ட்விஸ் விளைவு” என்ற சோதனையில் ஈடுபட்டார். இதனால் 1954 ஆம் ஆண்டில் இங்கிலாந்தில் குறிக்கீட்டுமானியின் வளர்ச்சிக்கு வழிவகுத்தது. அவர்களது கண்டுபிடிப்பானது குவாண்டம் குறுக்கீடு குறித்து நிறுவப்பட்ட நம்பிக்கையை முரண்பாடாகக் காட்டியது.
# ரிச்சர்ட் கியூ. ட்விஸ்

## வாழ்க்கைக் குறிப்பு

ரிச்சர்ட் கியூ. ட்விஸ் இந்தியாவில் உள்ள சிம்லாவில் 1920ல் பிறந்தார். இங்கிலாந்தில் உள்ள கேம்பிரிட்சுப் பல்கலைக்கழகத்தில் கணிதம் பயின்றார். அங்கு சிறப்பு பட்டத்தேர்வில் வெற்றி பெற்றார். அதன்பின்பு ராடார் மற்றும் அடிப்படை மின்னணுக் கோட்பாட்டினை நிறுவினார். இவருக்கு 1949 இல் அறிவியலுக்கான முனைவர் பட்டம் மாசாச்சூசெட்சு தொழில்நுட்பக் கழகத்தால் வழங்கப்பட்டது.  
நரபிரை விண்மீன்சார் செறிவுக் குறிக்கீட்டுமானி அமைப்பதில் ட்விஸ் உதவினார். குறிக்கீட்டுமானி உதவியுடன் 1965 மற்றும் 1974ம் ஆண்டுக்கு இடையே எடுக்கப்பட்ட அளவீடுகள் சூரியனை விட விண்மீன்களே சூடான வெப்பநிலை அளவை கொண்டுள்ளதாக நிறுவப்பட்டது. இவ் அளவீடுகள் இன்னும் பயன்பாட்டில் உள்ளது.  
இந்த செறிவுக் குறிக்கீட்டுமானியின் சைகை-இரைச்சல் விகிதம் மைக்கல்சன் விண்மீன்சார் குறுக்கீட்டுமானியுடன் ஒப்பிடும்போது மிகவும் குறைவான விகிதத்தில் இருந்தது. இதனால் ட்விஸ் இங்கிலாந்தில் உள்ள டெடிங்டனில் அமைந்துள்ள தேசிய இயற்பியல் ஆய்வுக்கூடத்தில் மைக்கல்சன் ஸ்டெல்லர் குறிக்கீட்டுமானியைப் பயன்படுத்த முடிவு செய்தார். ஜான் டேவிஸ் இத் திட்டத்தில் சிறிதுகாலம் அவருடன் இணைந்து பணியாற்றினார்.  
எடின்பரோவில் உள்ள ராயல் வான் ஆய்வகம் உரோம் நகரின் தெற்கே மான்டே போர்ட்சியோ கேட்டோனில் நிறுவப்பட்டபோது, ட்விஸ் தனது மைக்கல்சன் குறுக்கீட்டுமானியை அங்கு மாற்ற முடிவு செய்தார்.  
அதே காலகட்டத்தில்அந்தோயி லேபீரியா என்பவர் ஸ்பெக்கில் குறிக்கீட்டுமானியைக் கண்டுபிடித்தார். இக் கண்டுபிடிப்பானது உலகெங்கிலும் குறிக்கீட்டுமானி பற்றிய ஆர்வத்தை ஊக்குவித்தது. இதனால் குறிக்கீட்டுமானி மலிவானதாகவும் ஸ்பெக்கில் குறிக்கீட்டுமானி உயர்ந்த செயல்திறனைக் கொண்டிருப்பதாகவும் ஜான் டேவிஸ், ஆன்பரி பிரெளன் மைக்கேல்சன் ஆகியோர் நம்பினர்.  
1970களின் நடுப்பகுதியில் ட்விஸ் அறிவியலில் தீவிர ஈடுபாட்டிலிருந்து ஓய்வு பெற்றார். 2004 இல் அவர் ஆத்திரேலியாவுக்கு குடிபெயர்ந்தார். 2005ம் ஆண்டு மே மாதம் 20ம் தேதி அன்று அவர் மறைந்தார்.  
1968 ஆம் ஆண்டில் ராயல் வானியல் கழகத்தின் எடிங்டன் பதக்கம் ட்விஸ்க்கும் ஆன்பெரி-பிரௌனுக்கும் சேர்த்து வழங்கப்பட்டது.
# தி. அன்பழகன்

**தி. அன்பழகன்**(*T. Anbazhagan*) ஓர் இந்திய அரசியல்வாதி. இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் வேலூர் மாவட்டம் புதுப்பேட்டை பகுதியிலுள்ள காட்டூர் கிராமத்தினைச் சேர்ந்தவர். அன்பழகன் அனைத்திந்திய அண்ணா திராவிட முன்னேற்றக் கழகம்கட்சி சார்பாக நாட்ராம்பள்ளி சட்டமன்றத் தொகுதிக்கு 1977, 1980 மற்றும் 1984 ஆண்டுகளில் நடைபெற்ற தமிழ்நாடு சட்டமன்றத் தேர்தலில்போட்டியிட்டு வெற்றிபெற்று தமிழ்நாடு சட்டப் பேரவை உறுப்பினராகப் பதவிவகித்தார்.